BEITIALARRANGOITIA LIZARRALDE (EH Bildu, 2014-12-12):
Mila esker.
Begira nik ez dizkizut eskerrak emango zeren eta hipokrita eta zinikoa iruditu zait benetan ez zenidalako ezer eskertu nahi. Beraz, gauza bat ikasiko duzu denborarekin oraindik ez baduzu ikasi nigandik baina ni gauzak garbi esatea gustatzen zait. Eta errespetu osoz esaten ditut, sutsu esaten ditut baina errespetu osoz.
Begira, nire ez didate nota okerragorik jarri ez didatelako notarik jarri. Seguruenena ez naizelako zu bezain inportantea. Zu lehendakaria zara, pertsonalki zuri eman dizuten notaz ari nintzen, zu izendatu zintuzten duela bi urte eta ni zutaz ari nintzen.
Egunen batean akaso puntuatuko nuke eta akaso puntuazio txarra aterako dut eta seguruenera hortik hausnarketa egin behar dut zeren eta puntuazioa herritarrek jartzen dute, ez dut nik jartzen. Nik balorazio bat egin dut, nik ez dut numeroetara eraman, ez dut puntuaziorik jarri.
Beste gauza bat esango dizut. Asignatura asko aipatu ditut, edukazioarena ere esan dut bukaeran eta uste dut akaso beste bakarren bat edo beste ere igual esan nezakeela zeren eta gutxi, atzo gehiago, beste egun batean, baina gutxi edo asko beti Gipuzkoa ateratzen delako.
Eta egunen batean izango duzue benetako heldutasuna, zeren eta jada uste dut heldutasuna ere falta zaizuela, zuen buruari buruz hitz egiteko beste baten ez erabili behar izateko. Nik ez dut hona inoiz tribuna honetara ekarri, ez dakit nongo diputazioa zuek agintzen duzuelako edo. Ez, ni Legebiltzarrean nago, Legebiltzarra eta Eusko Jaurlaritza da hemen jokoan dagoena eta ni horretara mugatuko naiz.
Baina heldutasun falta ere bide batez adierazten didazuela esango dizuet. Edonola ere, bide batez gauza bat esango dizut, ia que ni Gipuzkoako Diputazioan egon nintzela lehenengo urtebetean, zuek zenbat eta gehiago aipatu Gipuzkoa, nik behintzat eta uste dut gure talde osoak gero eta garbiago daukagu Gipuzkoa berri bat egiten ari garela eta zuen kontraesanean batzuetan ez dugu eredu diferente bat eskaintzen baina beste batean problema gu ez babesteko da diferente ari garela.
Bueno ba bai, diferente ari gara gauza askotan, diferente gara, ikuspegi diferenteak ditugu eta Gipuzkoa berri bat egiten ari gara. Eta hori oso garbi daukagu. Eta horri ere herritarren jarriko diote nota, ez Legebiltzar honek eta ez Gobernu honek; herritarrek hala dagokielako.
Diozu programa auziak martxan daudela, diozu gu boto gutxiago atera genuela, hori badakigu, gu errealitateari ez diogu izkina ematen. Ez dakit zer esan nahi zenuen, egia esan esaldia nahiko katramilatua egin zait baina tira ez naiz hor sartuko. Eta diozu aurrera egin dugula.
Begira, esango dizut ez dakit zertan oinarritzen zaren baino pobreziari buruz hemen Aburto jaunak eman zituen datuak ikusita, edo Cáritasek egiten dituen txostenak eta ikusita, akaso makroekonomian aurrera goaz baina mikroekonomian eta herritarren eguneroko errealitatean atera zaitez kalera eta esaiezu pobrezian erortzeko arriskuan dagoen milioi erdi horri, 100.000 lagun horiei daudenei pobrezia estuan, langabezian daudenei edo RGIa kobratzen ari direnei, edo etxetik kaleratzen dituztenei, besteak beste, guk hainbeste erasotzen dugula esaten duzu Kutxabanken horren eskutik, esaiezu guzti horiei hobeto goazela.
Errealitatea neurtzen da pertsonak helburu baldin badira –nik zalantza egiten dut–, pertsonen errealitatetik. Eta pertsonen errealitateak ez dugu hain zantzu positiborik ematen tamalez diot, hobe genuke. Egia da herri honek gaitasuna daukala egoerei eusteko eta aurre egiteko esango nuke nahiz eta horretan gehiegi laguntzen ez duen Gobernu bat izan. Beraz, meritua ez diozu zure Gobernuari jarri.
Gero diozu, besteak beste, zerbitzuak mantendu direla. Begira, hori egia ez izateaz gainera, esango nizuke zerbitzuak ezin direla sortu mantentzeko bokazioz. Zerbitzuek behar dute momentuko egoerari erantzungo diotenak eta emergentzia egoera batean bagaude eta emergentzia egoera batek larritasun bat eskatzen badu eta pertsonak benetan erdigunean jarri nahi badira, egokitu egin behar dira zerbitzuak pertsona horien beharrak asetuko baldin badira.
Beraz, modu estatiko batean ulertzea da lehenengo akatsa gure ustetan eta horrek egokitzapena eskatzen du. Horregatik, falta dira falta diren milioiak eta gastatu dira gastatu behar izan diren milioiak eskubide subjektiboen kontuan gastatu behar izan diren bezala aurten, errealitateak handiagoak direlako eta batzuk hala ere ez dira estali.
Eta diozu beti erabiltzen duzu tranpa bera, lanpostu publiko estrukturalak ez dira baina lanpostu publikoak galdu egin dira. Besteak beste, behin behinekotasun maila handiegia dagoelako Administrazioan, berez estrukturalak beharko luketen postu asko behin behinekotik ari direlako estaltzen eta ez daudelako benetan estrukturan sartuta.
Eta, noski, ez daude estrukturalak baina egunero estrukturalki egin behar diren lanak egiten ari diren behin-behineko asko daude ordezkatzen ez direnak eta ez niri galdetu, galdetu anbulatorioetara egunero joaten diren herritarrei, galdetu umeak eskolaratzen dituztenei, errealitate hori egunero ikusten baitute, hori ere nik ez dut esango.
Edonola ere, berriro diot, talde honen borondatea garbia da baina ez dizugu ezkutatzen zein norabidetan aurrera egiteko den borondate hori eta behingoz herri honen ikuspegitik gauzak egiteko. Hori da guk luzatzen dizugun eskua. Zuk onartuko duzu edo ez baina gutxienez erantzun ezazu tarteka, ez egin Aurrekontuekin bezala proposamenak mahai gainean jarri eta ezer ez jakitea gure proposamenen inguruan.
Mila esker.